Document ID: 31987R3434

Komisijos reglamentas (EEB) Nr. 3434/87
1987 m. lapkričio 17 d.
iš dalies keičiantis Reglamentus (EEB) Nr. 2973/79 ir (EEB) Nr. 2377/80 dėl tam tikrų galvijienos importui ir eksportui taikomų priemonių
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 805/68 dėl bendro galvijienos rinkos organizavimo [1] su paskutiniais pakeitimais, padarytais Reglamentu (EEB) Nr. 467/87 [2], ypač į jo 15 straipsnio 2 dalį,
atsižvelgdama į 1979 m. gruodžio 20 d. Tarybos reglamentą (EEB) Nr. 2931/79 dėl paramos eksportuojant žemės ūkio produktus, kurie gali būti palankiai veikiami trečiosios šalies specialaus importo režimo [3], ypač į jo 1 straipsnio 2 dalį,
kadangi 1979 m. gruodžio 21 d. Komisijos reglamente (EEB) Nr. 2973/79, nustatančiame išsamias paramos eksportuojant galvijienos produktus, kurie gali būti palankiai veikiami trečiosios šalies specialaus importo režimo, teikimo taisykles [4] su paskutiniais pakeitimais, padarytais Reglamentu (EEB) Nr. 3582/81 [5], ir 1980 m. rugsėjo 4 d. Komisijos reglamente (EEB) Nr. 2377/80 dėl specialių išsamių importo ir eksporto licencijų taikymo galvijienos sektoriuje taisyklių [6], su paskutiniais pakeitimais, padarytais Reglamentu (EEB) Nr. 520/87 [7], yra nustatytos kvotų galvijienos produktų eksportui į Jungtines Valstijas ir importui iš Jungtinių Valstijų bei Kanados taikymo priemonės; kadangi patirtis parodė, kad būtų tikslinga šias priemones iš dalies pakeisti įvedant ketvirtinio valdymo sistemą, pagal kurią vieno ketvirčio nepanaudoti kiekiai būtų perkeliami į kitą ketvirtį; kadangi, kalbant apie importui taikomas priemones, patirtis parodė, kad reikėtų padidinti užstatą ir apibūdinti prekiautojus, kuriems leidžiama prašyti importo licencijų, susijusių su minėtomis priemonėmis;
kadangi šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2973/79 1 straipsnio 1 dalies antra pastraipa pakeičiama taip:
"Kiekvieną ketvirtį turimas kiekis yra 1250 tonų, o turint omenyje pastaruosius tris ketvirčius - Reglamento (EEB) Nr. 2377/80 15 straipsnio 6 dalies c punkte nurodytas kiekis, likęs iš ankstesnio ketvirčio."
2 straipsnis
Reglamentas (EEB) Nr. 2377/80 iš dalies keičiamas taip:
1) 6 straipsnio 1 dalis pakeičiama taip:
"1. Prašant importo licencijų su iš anksto nustatytu importo mokesčiu bei 12 straipsnyje nurodytų licencijų, pateikiamas 10 ekiu užstatas už 100 kg grynąją masę."
2) 12 straipsnio 1 dalies a punktas pakeičiamas taip:
"a) vieno pareiškėjo licencijos paraiškoje ar paraiškose nurodytas bendras kiekis neturi būti mažesnis kaip penkios tonos mėsos pagal produktų masę ir neturi viršyti kiekio, kuris pagal minėtas priemones skiriamas tam ketvirčiui, kurį pateikiama paraiška (paraiškos)."
3) 12 straipsnio 1 dalis papildoma šiuo punktu:
"d) Pareiškėjas turi būti fizinis arba juridinis asmuo, iki paraiškos pateikimo ne mažiau kaip dvylika mėnesių prekiavęs galvijiena su valstybėmis narėmis arba trečiosiomis šalimis, ir kuris oficialiai įregistruotas valstybės narės oficialiame registre."
4) 12 straipsnis papildomas šia dalimi:
"3. Kiekis, kuriam kiekvieną ketvirtį gali būti taikomos 1 dalyje nurodytos priemonės, sudaro 25 % bendro kiekio prie jo pridėjus, turint omenyje paskutiniuosius tris ketvirčius, 15 straipsnio 6 dalies d punkte nurodytą kiekį, likusį iš ankstesnio ketvirčio."
5) 15 straipsnio 1 dalies b punktas pakeičiamas taip:
"b) 13 straipsnyje minimos paraiškos - per kiekvieno mėnesio pirmąsias dešimt dienų;"
6) 15 straipsnio 1 dalis papildoma šiuo punktu:
"d) 12 straipsnyje minimos paraiškos - per kiekvieno ketvirčio pirmąsias dešimt dienų;"
7) 15 straipsnio 2 dalies b punkte žodžiai "pagal 9-11 straipsnius" keičiami žodžiais "pagal 9-12 straipsnius;"
8) 15 straipsnio 4 dalies e punktas papildomas taip:
"Į šį pranešimą įeina pareiškėjų sąrašas ir kilmės šalys."
9) 15 straipsnio 5 dalies b punktas pakeičiamas taip:
"b) 13 straipsnyje nurodytos licencijos - kiekvieno mėnesio 21 dieną;"
10) 15 straipsnio 5 dalis papildoma taip:
"d) 12 straipsnyje nurodytos licencijos - kiekvieno ketvirčio 21 dieną;"
11) 15 straipsnio 6 dalies c punktas papildomas taip:
"Jei pateiktose paraiškose nurodytas bendras kiekis yra mažesnis už turimą, Komisija apskaičiuoja likutį, kuris pridedamas prie kitam ketvirčiui skiriamo kiekio."
12) 15 straipsnio 6 dalies d punkto paskutinis sakinys pakeičiamas taip:
"Jei pateiktose paraiškose nurodytas bendras kiekis yra mažesnis už turimą, Komisija apskaičiuoja likutį, kuris pridedamas prie kitam ketvirčiui skiriamo kiekio."
3 straipsnis
Šis reglamentas įsigalioja 1988 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. lapkričio 17 d.

Labels: 3
17